Internet yuɣal d taɣawsa ilaqen yal ass am trisiti d waman, ihi afran n yiminig ifazen daɣen d tamsalt meqqren urǧin tella ar ass-a. Internet tuɣal d tanarit, d tiliẓri, d aselmad, daɣen tikwal d amejjay, xas wama amejjay-ik n tidet ad yebɣu axiṛ ad tɛeddiḍ ɣur-s tikwal akken ad k-iwali wala tujjya srid.
Deg tlemmast n yiseggasen n ttɛin, Netscape, Internet Explorer d AOL ṭɣan ɣef Web. Anwa ur d-nemmekti ara aẓawan n umudim ticki iteqqen ɣer Internet. Tlemdeḍ ssbeṛ i ilaqen akken ad d-yali usebter. Di tallit-nni, nettwali kan arured n yiminig.
Ass-a, d taqsiḍt-nniḍen. Gar udellel imezgi, tarewla n yisefka akked yisallen n ukellex, mačči d ayen yessewhamen imi wid yettinigen deg Internet suturen ugar seg yiminig. Amek iminig ad immesten isefka-nsen? Ad yeǧǧ ineḍfaṛen ad k-ḍefṛen deg yal amḍiq deg web? Yettwafeṣṣel akken yeg dddeqs n ccɣel i tikkelt?
Ma tebɣiḍ ad tezreḍ d acu i d anamek n yiming arurd daɣen d abadni, a-ten-an kraḍ n yiferdisen ara tawiḍ deg ufran-ik.
Iminig ifeṣṣlen akken ad yili d arurad.
Iminig d afecku, daɣen am yal afecku, yelha lemmer ad nissin ad nefren win i ilaqen i twuri-is. Ma d amdan yesran axeddim akken ad tawiḍ ayen teḥwaǧeḍ, ilaq-ak yiminig arurad, d ayen fessusen nezzeh. Iminig i yesseqdacen ineḍfaṛen izmer ad yeglu s tazayt. Ineḍfaṛen d inagan n tuqqna i iteddun deg ugilal n usmel, yessaẓay daɣen tunigin. Skud iminig yessewḥal ineḍfaṛen, skud iteddu s zreb.
D yiwet seg ddeqs n sebbat fiɣer i ilaq ad nefren Firefox: D tidet, Firefox yessewḥal ineḍfaṛen s wudem amezwer. Llant ddeqs n sebbat-nniḍen uɣur ad d-nuɣal ɣer zdat.
Iminig yettarran taɣellist i d tamezwarut.
Tecfiḍ ɣef trewla n yisefka taneggarut? Ahat ala, acku aya iḍerru-d acḥal n tikkal. Tikebbaniyin ceffunt ɣef yisefka n yimsaɣen-nsent, am telɣut tudmawant akked tin n tedrimt i ttakren imakaren. Ma yella taɣellist d ayen i k-iceɣben, iminig aɣelsan d win yellan d ufrin i kečč.
Iminig yezmer ad immesten iseqdacen-is s ddeqs n tarrayin. Di tazwara, iminig s lqem aneggaru n t qellist izmer ad immesten aselkim-ik akked yismal mgal yir tirziwin n yivirusen akked yir iseɣzanen.
Tis snat, ur ilaq ara ad teskelseḍ ddeqs n yisefka n useqdac. D tidet, imakaren ur zmiren ara ad akren ayen ur nelli ara, ɣef aya Firefox ijemmeɛ kan kra n telɣut ɣef yiseqdacen. Firefox yeẓra ticki tesseqdaceḍ iminig daɣen yeẓra anida telliḍ maca ur yessin ara isem n uɣersiw-ik n uxxam neɣ ini i tḥemmled.
Ɣer taggar, iminig aɣelsan yessefk ad d-imudd ifecka ara k-yeǧǧen ad ɛasseḍ imiḍanen-ik. Amedya, ilɣa s yimayl ma yella yiwen seg yimiḍanen-ik tḥuza-t trewla n yisefka, neɣ daɣen ipiktugṛamen i d-yemmalen d akken asmel d awgelhan ( aya yebɣa ad d-yini d akken tzemreḍ ad teskecmeḍ takarḍa n lbanka deg usmel n uzenzi s wudem aɣelsan).
Firefox yettmuddu-d amaynut akken ad teqqimeḍ d aɣelsan: Firefox Monitor. D ameẓlu n baṭel ara k-id-yelɣun ticki tella trewla n yisefka i iḥuzan amiḍan-ik zik. Tamahilt-nniḍen d leqfel azegzaw. Apiktugṛam-a amecṭuḥ yellan deg tama n, ufella tazelmaḍt n yiminig temmal-d d akken asmel yettwarzan d aɣelsan, d awgelhan. Ma yella d amumed, xemmem snat n tikkal uqbel ad tazneḍ isefka-ik udmawanen.
Iminig ur neggar ara iman-is di ccɣel-ik.
Tabaḍnit deg Web d asentel iṛeqqen. Ma yella tabadnit tekka-d deg umḍiq amezwaru deg wayen i k-yecceɣben, tessarameḍ ad tnadiḍ iminig iṣelḥen. Ticki tferneḍ iminig uslig, wali tastṛatijit yeṭṭafaṛ akked wamek ixeddem yiminig i yisefka-ik. D tamsalt tatiknikant, maca sebba ɣef wacu kran n yiminigen d usligen ugar n wiyaḍ.
Ineḍfaṛen d wid i teggen acaɣal s yiznan "inagan n tuqqna" i tettwaliḍ deg yismal n tkebbaniyin n tmesrifgin. Ineḍfaṛen-a ẓran anida i tettekkaḍ daɣen zemren ad ttwasqedcen i tesleḍt n tikli-ik. Iminig uslig yettmuddu i yiseqdacen aɣewwar akken ad yessexsi ineḍfaṛen, maca tif xir ad xsin s wudem amezwer.
Abrid-nniḍen akken ad tesḥebseḍ ineḍfaṛen seg uḍfaṛ-ik, d aseqdec n uskar uslig deg tunigin. Yal iminig yettzuxxun d uslig, yessefk ad d-imudd askar n tunigin tusligt.
Abrid fessusen akken ad twaliḍ d tirza ɣer usebter n yiɣewwaṛen n ugbur n yiminig akked tsertit tabaḍnit. Asebter web n tbaḍnit yessefk ad yesken ma yella isefka-ik ttwabḍan daɣen acuɣer. Ɣef waya tasertit tabaḍnit n Firefox fessuset i tɣurin daɣen i tifin.
Afran n yiminig ifazen, am ufran n uxxam amaynut. Yelha lemmer ad twaliḍ meṛṛa isefran, ad tgeḍ inadiyen daɣen ad tgezmeḍ di ṛṛay yebnan ɣef wayen i ak-ilaqen s waṭas.
Deg Firefox, nexdem aṭas akken ad nebnu iminig d arurad ugar ɣef wamek yella daɣen yettmuddu-d ugar n wallalen akken ad teṭṭfeḍ gar ifassen-ik tudert-ik tumḍint.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn